text: жұмағали омаров (1896, бұрынғы ақтөбе округі, 13-ауылы 1930) қайраткер. қарабауырдағы сыныптық мектепті, гурьев (қазіргі атырау) орыс-қазақ училищесін бітірген. гурьевтегі мұғалімдер училищесінде, алаш әскери мектебінде оқыған. адай уезінде әр түрлі партия, кеңес қызметінде, казцик-тің түрікменстан цик-інде өкілі (ашғабад), прокурордың жәрдемшісі, ойыл ауданында кеңес сайлауын өткізу жөніндегі өкіл (1927) болып қызметтер атқарды. адай уезін таратуға қарсы болғаны үшін тұтқынға алынып, огпу үштігінің үкімімен атылған.